recursal/SuperWikiNEXT-32B huggingface dataset:
**২০২২ পঞ্চগড় নৌকাডুবি** হলো বাংলাদেশের রংপুর বিভাগের পঞ্চগড় জেলার বোদা উপজেলায় সংঘটিত নৌকাডুবির ঘটনা। যা **আউলিয়া ঘাটের নৌকাডুবি** নামেও পরিচিত। ২০২২ সালের ২৫ সেপ্টেম্বর বোদা উপজেলায় অবস্থিত করতোয়া নদীর আউলিয়া ঘাটে এই নৌকাডুবির ঘটনা ঘটে। এ ঘটনায় ৬৯ জনের মরদেহ উদ্ধার করা হয়। এছাড়া ৩ জন নিখোঁজ থাকে যাদের সন্ধান পাওয়া যায়নি। মৃতদের মধ্যে প্রায় সবাই সনাতন ধর্মাবলম্বী। তারা নদীর অপরপাড়ে অবস্থিত বদেশ্বরী মন্দিরে  মহালয়া উপলক্ষে আয়োজিত ধর্মসভা যোগ দিতে যাচ্ছিলেন। উদ্ধারকৃত ৬৯ মরদেহের মধ্যে বোদা উপজেলার ৪৬, দেবীগঞ্জ উপজেলার ১৭, আটোয়ারী উপজেলার দুই, পঞ্চগড় সদরের এক এবং ঠাকুরগাঁও সদরের তিন জন। মৃতদের মধ্যে পুরুষ ১৮, নারী ৩০ এবং শিশু ২১ জন।

ঘটনা
----

২৫ সেপ্টেম্বর, রবিবার করতোয়া নদীর অপরপাড়ে বড়শশী ইউনিয়নের বদেশ্বরী মন্দিরে মহালয়া উপলক্ষে এক বিশাল ধর্মসভার আয়োজন করা হয়। ধর্মসভায় যোগ দিতে পঞ্চগড় জেলার বোদা ও দেবীগঞ্জ উপজেলার বিভিন্ন ইউনিয়ন থেকে আসা সনাতন ধর্মাবলম্বী লোকজন শ্যালো মেশিনচালিতে একটি নৌকাযোগে মন্দিরে তীর্থযাত্রা করছিলেন। দুপুরের দিকে নদীর মাঝপথে অতিরিক্ত যাত্রীর কারণে নৌকাটি উল্টে যায়। ৫০ জন ধারণক্ষমতার নৌকাটিতে ১৫০ জনেরও বেশী যাত্রী ছিল। কিছু মানুষ সাঁতরে নদীর তীরে ফিরতে পারলেও অধিকাংশ নিখোঁজ হয়। নৌকাডুবির পরপরই স্থানীয়রা নৌকা নিয়ে উদ্ধার কাজ শুরু করেন। পরে রাজশাহী, রংপুর ও কুড়িগ্রাম থেকে আসা ডুবুরি দলও ৯ দিন ধরে উদ্ধারকাজ চালায়।

প্রতিক্রিয়া
------------

নৌকাডুবির ঘটনার পর দেশজুড়ে শোকের ছায়া নেমে আসে। ঘটনার তদন্তে পঞ্চগড়ের অতিরিক্ত জেলা ম্যাজিস্ট্রেট দ্বীপংকর রায়কে প্রধান করে ৫ সদস্য বিশিষ্ট কমিটি গঠন করা হয়। নৌকাডুবিতে হতাহতের ঘটনায় রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা শোক প্রকাশ করেন।

দুর্ঘটনার কারণ
--------------

ঘটনার এক সপ্তাহ পর তদন্ত প্রতিবেদন জমা দেয় গঠিত তদন্ত কমিটি। তদন্ত প্রতিবেদনে দুর্ঘটনার চারটি কারণ উল্লেখ করা হয়। সেগুলো হলো- ঘাটের ইজারাদারের গাফিলতি, নৌকার মাঝির অদক্ষতা, ধর্মীয় অনুভূতিতে আঘাত হানবে ভেবে যাত্রীদের নিষেধ না করা এবং যাত্রীদের অসচেতনতা। পাশাপাশি ভৌগোলিক পরিস্থিতি ও নদীকেন্দ্রিক মানুষের জীবন-জীবিকার কথা উল্লেখ করা হয় প্রতিবেদনে। ভবিষ্যতে এমন দুর্ঘটনা যাতে না ঘটে সেজন্য পাঁচ দফা সুপাারিশ করে কমিটি।’

তথ্যসূত্র
---------

1. ↑  "পঞ্চগড়ে নৌকাডুবির ঘটনার ১১ দিনেও নিখোঁজ ৩ জনের সন্ধান মেলেনি"। *প্রথম আলো*। সংগ্রহের তারিখ ১৬ জানুয়ারি ২০২৩।
2. ↑  বাংলা ট্রিবিউন (অক্টোবর ৮, ২০২২)। "করতোয়ায় নৌকাডুবি: ৯ দিনেও খোঁজ মেলেনি তিন জনের"। ৮ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২২।
3. ↑  বিডিনিউজ (অক্টোবর ৮, ২০২২)। "করতোয়ায় নৌকাডুবি, মৃত্যু বেড়ে ৬৮"। ৮ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২২।
4. ↑  বিডিনিউজ (অক্টোবর ৮, ২০২২)। "পঞ্চগড়ে তীর্থযাত্রার নৌকা ডুবে মৃত্যু বেড়ে ৪৭"। ৮ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২২।
5. ↑  বাংলাদেশ জার্নাল (অক্টোবর ৮, ২০২২)। "পঞ্চগড়ে নৌকাডুবি: ৫ সদস্যের তদন্ত কমিটি গঠন"।
6. ↑  বাংলা ট্রিবিউন (অক্টোবর ৮, ২০২২)। "নৌকাডুবিতে ৬৯ মৃত্যু: গোপনে প্রতিবেদন জমা দিলো তদন্ত কমিটি"। ৮ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২২।
***অনন্ত প্রেম*** ১৯৭৭ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি প্রযোজনা ও পরিচালনা করেছেন চিত্রনায়ক রাজ্জাক। এটি নায়ক রাজ্জাক পরিচালিত প্রথম চলচ্চিত্র। এতে প্রধান চরিত্রে অভিনয় করেছেন ববিতা, রাজ্জাক, এটিএম শামসুজ্জামান, ব্ল্যাক আনোয়ার, খলিল উল্লাহ খান। এই চলচ্চিত্রের জন্য চিত্রায়িত হয়েছিল বাংলাদেশি চলচ্চিত্রের প্রথম চুম্বন দৃশ্য, কিন্তু তা পরবর্তীকালে বাদ পড়ে। চলচ্চিত্রটি ৩য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।

কাহিনী সংক্ষেপ
--------------

রাজ্জাক, এটিএম শামসুজ্জামান, ব্ল্যাক আনোয়ার, খলিল চার বন্ধু বিশ্ববিদ্যালয়ে পড়ে। একই বিশ্ববিদ্যালয়ে পড়ে ববিতা। খলিল পছন্দ করে ববিতাকে কিন্তু সে প্রেমের প্রস্তাব সাড়া দেয় না। বন্ধুদের এ কথা জানালে তারা একটা উপায় খুঁজে বের করে। পরিকল্পনা অনুযায়ী তারা ববিতাকে একটি নির্জন স্থানে আক্রমণ করে ও তাকে বাঁচাতে আসে খলিল। সাজানো মারপিটে বন্ধুদের হারিয়ে ববিতাকে উদ্ধার করে এবং বাড়ি পৌঁছে দেবার নাম করে নির্জন স্থানে তাকে ধর্ষণ করতে উদ্যত হলে ববিতা চিৎকার করে। চিৎকার শুনে বন্ধুরা চলে আসে এবং সত্যিকারের মারপিটে রাজ্জাকের হাতে খলিল খুন হয়। খলিলের লাশ গাড়িতে করে নিয়ে ববিতাকে বাড়ি পৌঁছে দেয় কিন্তু ফেরার পথে তারা তিনজন পুলিশের কাছে ধরা পড়ে। পুলিশ হেফাজত থেকে পালিয়ে যায় রাজ্জাক। অন্যদিকে ববিতাও সৎ মায়ের অত্যাচার সহ্য করতে না পেরে বাড়ি থেকে পালিয়ে যায়। দুজনের ট্রেনে আবার দেখা হয় এবং পালিয়ে যান এক পাহাড়ি এলাকায়। সেখানে একে অপরের প্রেমে পড়ে যান। অপরদিকে জেল থেকে পালানোর পথে এটিএম শামসুজ্জামান ও ব্ল্যাক আনোয়ার পুলিশের গুলিতে মারা গেলে আসল ঘটনার কোন সাক্ষী থাকে না।

শ্রেষ্ঠাংশে
-----------

* ববিতা
* রাজ্জাক
* এটিএম শামসুজ্জামান
* ব্ল্যাক আনোয়ার
* খলিল উল্লাহ খান
* আনোয়ারা

সঙ্গীত
------

অনন্ত প্রেম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খুরশিদ আলম।

### গানের তালিকা

| নং. | শিরোনাম | কণ্ঠ | দৈর্ঘ্য |
| --- | --- | --- | --- |
| ১. | "ও চোখে চোখ পড়েছে যখনি" | সাবিনা ইয়াসমিন ও খুরশিদ আলম | ৪:২০ |

পুরস্কার
--------

**৩য় জাতীয় চলচ্চিত্র পুরস্কারঃ**

* বিজয়ী: শ্রেষ্ঠ চিত্রগ্রাহক (সাদাকালো) - রেজা লতিফ।

তথ্যসূত্র
---------

1. ↑  "ভালোবাসার ১০টি চলচ্চিত্র"। *দৈনিক প্রথম আলো*। ঢাকা, বাংলাদেশ। ১০ ফেব্রুয়ারি ২০১১। ১৪ মে ২০১৮ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৬।
2. ↑  চিন্ময় মুৎসুদ্দী (১৫ ফেব্রুয়ারি ২০১৫)। "বাংলা চলচ্চিত্রে প্রেম"। *রাইজিংবিডি*। ঢাকা, বাংলাদেশ। সংগ্রহের তারিখ ১০ আগস্ট ২০১৬। [*স্থায়ীভাবে অকার্যকর সংযোগ*]
3. ↑  শান্তা মারিয়া (১ আগস্ট ২০১৪)। "হারিয়ে যাওয়া চুম্বন"। *বিডিনিউজ*। ঢাকা, বাংলাদেশ। সংগ্রহের তারিখ ১০ আগস্ট ২০১৬।
4. ↑  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। *বিডিনিউজ টোয়েন্টিফোর ডটকম*। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৬।

বহিঃসংযোগ
---------

* ইন্টারনেট মুভি ডেটাবেজে *অনন্ত প্রেম*  উইকিউপাত্তে এটি সম্পাদনা করুন (ইংরেজি)
**জন কবির** একজন বাংলাদেশি অভিনেতা, মডেল এবং সঙ্গীত শিল্পী। তিনি বর্তমানে সাইকেডেলিক রক ব্যান্ড ইন্ডালোর মূল গায়ক এবং গিটারিস্ট। এছাড়াও তিনি বাংলাদেশি অল্টারনেটিভ রক এবং গ্রুঞ্জ ব্যান্ড ব্ল্যাকের একজন প্রতিষ্ঠাকালীন সদস্য এবং প্রাক্তন ফ্রন্টম্যান।

ব্যক্তিগত ও কর্মজীবন
--------------------

১৯৮১ সালের ১০ জুলাই ঢাকায় জন্মগ্রহন করেন জন কবির। তিনি নর্থ সাউথ বিশ্ববিদ্যালয় থেকে স্নাতক সম্পন্ন করেন। তিনি অনেক ছোটবেলা থেকেই সঙ্গীতের প্রতি অনুপ্রাণিত ছিলেন এবং ৯০ এর দশকের শেষের তার স্কুলের বন্ধুদের নিয়ে বিভিন্ন গানের কাভার করা শুরু করেন।

### ব্ল্যাক (১৯৯৭ - ২০১১)

জন ৯০ এর দশকের শেষের দিকে উইল্‌স‌ লিট্‌ল ফ্লাওয়ার স্কুল এন্ড কলেজের দুই বন্ধু মুশফিক জাহান ও টনি ভিনসেন্টের সাথে জ্যামিং শুরু করেন। তারা ক্যাসেটে পার্ল জ্যাম, স্টোন টেম্পল পাইলটস এবং সাউন্ডগার্ডেনের মতো ব্যান্ডের গান শুনতেন। এই ব্যান্ডগুলো তাদের পরবর্তি সঙ্গীত কর্মজীবনে অনেক বেশি অনুপ্রাণিত করেছিল। মুশফিক আর টনির সাথে ১৯৯৭ সালে জন অল্টারনেটিভ রক ব্যান্ড ব্ল্যাক গঠন করেন। মুশফিক ছিলেন লিড গিটারিস্ট, টনি ছিলেন ড্রামার এবং জন ছিলেন কণ্ঠশিল্পী ও গিটারিস্ট। পরবর্তিতে তাহসান খান, আসিফ হক সহ আরও অনেকেই এই ব্যান্ডের সাথে যুক্ত হয়েছিল। ২০০১ সালে ইশা খান দুরের ছাড়পত্র অ্যালবামে তাদের প্রথম গান এবং ২০০২ সালে তাদের নিজস্ব প্রথম অ্যালবাম "আমার পৃথিবী" প্রকাশ করে'। ২০১১ সালে জন সঙ্গীত জগত থেকে বিরতি নিতে চেয়েছিলেন কিন্তু ব্যান্ডের আর্থিক অসঙ্গতির কথা ভেবে অন্যান্য সদস্যদের মত ভিন্ন ছিল। অনির্দিষ্টকালের জন্য সঙ্গীত থেকে বিরতি নেওয়া নিয়ে ব্যান্ডের মধ্যে দন্দ্বের কারনে জন ব্যান্ড ছেড়ে চলে যান।

### ইন্ডালো (২০১২ - বর্তমান)

ব্ল্যাক ব্যান্ড ছাড়ার পরে জন সঙ্গীত অন্বেষণ শুরু করেন, বিভিন্ন দেশের কনসার্ট এবং সঙ্গীতানুষ্ঠানে যাওয়া শুরু করেন। সে তার পুরনো বন্ধু জুবায়ের হোসেনের সাথে আবার জ্যামিং শুরু করেন। তাদের একই ধরনের সঙ্গীতের প্রতি আগ্রহ ছিল এবং একসাথে তাদের প্রিয় গানগুলো কভার করতে শুরু করলেন। এরপর ২০১২ সালে জন বার্ট নন্দিত আরেং, জুবায়ের হোসেন এবং ডিও হকের সাথে রক ব্যান্ড ইন্দালো প্রতিষ্ঠা করেন। ২০১৫ সালে এই ব্যান্ড তাদের প্রথম অ্যালবাম "কখন কিভাবে কে জানে" প্রকাশ করে।

### অভিনয়

জনের অভিনয়ের প্রতি তেমন কোনো অনুপ্রেরণা বা আবেগ কিছুই ছিল না। ২০০৬ সালে তার কাছে অফবিট টেলিফিল্মে অভিনয় করার প্রস্তাব আসলে তিনি প্রথমে চেয়েছিলেন প্রত্যাখ্যান করতে, তবে পরবর্তিতে রাজি হন অভিনয় করতে। তিনি এই টেলিফিল্মের পর অভিনয়ের প্রতি অনেকটা অনুপ্রাণিত হন এবং ২০১৪ সাথে তিনি বছরে দুই থেকে তিনটা টেলিফিল্মে অভিনয় করার সিদ্ধান্ত নেন।

ডিস্কোগ্রাফি
------------

তথ্যসূত্র
---------

1. ↑  Mehek, Sabrina (২০১৪-০২-১৫)। "BLACK"। *The Daily Star* (ইংরেজি ভাষায়)। সংগ্রহের তারিখ ২০২৩-০৭-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Music is part of my life: Jon Kabir"। *New Age | The Most Popular Outspoken English Daily in Bangladesh* (ইংরেজি ভাষায়)। সংগ্রহের তারিখ ২০২৩-০৯-২৪।
3. ↑  Mehek, Sabrina (২০১৪-০২-১৫)। "BLACK"। *The Daily Star* (ইংরেজি ভাষায়)। সংগ্রহের তারিখ ২০২৩-০৯-২৪।
4. ↑  "তাহসানের সাথে কী হয়েছিল জন কবিরের? মিথিলার সাথে সম্পর্কের রসায়ন কী?"। *BBC News বাংলা*। ২০২২-০৫-২৫। সংগ্রহের তারিখ ২০২৩-০৯-২৪।
5. ↑  Correspondent, Staff (২০১৫-০৮-২৮)। "Indalo to release debut album"। *The Daily Star* (ইংরেজি ভাষায়)। সংগ্রহের তারিখ ২০২৩-০৯-২৪।
6. ↑  Mahbub, Ridwan Intisaar (২০১৮-০৯-০৮)। "Jon Kabir's Pursuit"। *The Daily Star* (ইংরেজি ভাষায়)। সংগ্রহের তারিখ ২০২৩-০৯-২৪।
**সিরাজগঞ্জ সরকারি কলেজ** বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি *সিরাজগঞ্জ কলেজ* নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম কলেজের স্বীকৃতি পেয়েছে।[]

যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট।

ইতিহাস
------

সিরাজগঞ্জ সরকারি কলেজ যমুনা নদী থেকে ৫০০ মিটার পশ্চিমে সিরাজগঞ্জ শহরের উত্তর পার্শ্বে অবস্থিত। ১৯৪০ সালে প্রতিষ্ঠার পর ১৯৭৯ সালে কলেজটিকে জাতীয়করণ করা হয়। কলেজটিতে মোট পাঁচটি শিক্ষায়তনিক ভবন, একটি মিলনায়তন, দুইটি ছাত্রাবাস, একটি ছাত্রীনিবাস ও একটি মসজিদ রয়েছে।

অনুষদ সমূহ
----------

সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।
**স্নাতক সম্মান**

* বাংলা বিভাগ
* ইংরেজি বিভাগ
* পদার্থ বিভাগ
* রসায়ন বিভাগ
* গণিত বিভাগ
* প্রাণিবিদ্যা বিভাগ
* উদ্ভিদবিদ্যা বিভাগ
* ইসলামের ইতিহাস বিভাগ
* ইতিহাস বিভাগ
* ইসলামিক স্টাডিজ বিভাগ
* অর্থনীতি বিভাগ
* হিসাববিজ্ঞান বিভাগ
* ব্যবস্থাপনা বিভাগ
* মার্কেটিং বিভাগ
* দর্শন বিভাগ
* রাষ্ট্রবিজ্ঞানবিভাগ

**উচ্চ মাধ্যমিক**

* বিজ্ঞান বিভাগ
* বাণিজ্য বিভাগ
* মানবিক বিভাগ

অর্জন
-----

উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে।

কৃতি শিক্ষার্থী
---------------

* গাজী আতাউর রহমান, বীর মুক্তিযোদ্ধা, জাতীয় সংসদের সদস্য
* রফিকুল ইসলাম সেখ, সপ্তম উপাচার্য, রাজশাহী প্রকৌশল ও প্রযুক্তি বিশ্ববিদ্যালয় (রুয়েট)
* মোহাম্মদ আ‌মিরুল ইসলাম (টেংলাহাটার আ‌মির মাস্টার)

ভবিষ্যৎ পরিকল্পনা
-----------------

অবস্থান
-------

বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে।

আরও দেখুন
---------

* সরকারি কলেজ
* বেসরকারি কলেজ
* জাতীয় বিশ্ববিদ্যালয়

তথ্যসূত্র
---------

1. ↑
2. ↑
3. ↑  "Sirajganj Govt College - Digital Sirajganj"। *digitalsirajganj.com*। [*স্থায়ীভাবে অকার্যকর সংযোগ*]
4. ↑  "সংরক্ষণাগারভুক্ত অনুলিপি"। ৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৮।
5. ↑  "সাবেক এমপি গাজী আতাউর রহমানের ইন্তেকাল"। *দৈনিক ইত্তেফাক*। ২২ নভেম্বর ২০১৭। ২২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৭।
6. ↑  "Dr. Md. Rafiqul Islam Sheikh" [ডঃ মোঃ রফিকুল ইসলাম সেখ]। *রাজশাহী প্রকৌশল ও প্রযুক্তি বিশ্ববিদ্যালয়* (ইংরেজি ভাষায়)। সংগ্রহের তারিখ ৩০ জুন ২০২১।

বহিঃসংযোগ
---------

* মাধ্যমিক ও উচ্চশিক্ষা অধিদপ্তর
**তাসমিন মাহফুজ** আন্তর্জাতিক গণমাধ্যমে কর্মরত বাংলাদেশী বংশোদ্ভুত নারী সাংবাদিক। তিনি মার্কিন যুক্তরাষ্ট্রে টেলিভিশন উপস্থাপিকা হিসেবে বিশেষ অবদানের জন্যে ২০১৫ সালে গ্র্যাসি পদক অর্জন করেন। ১৯৭৫ সাল থেকে শুরু হওয়ায় এ পদককে আমেরিকায় নারী সাংবাদিকতায় শীর্ষ স্থানীয় পুরস্কার হিসেবে বিবেচনা করা হয়।

জন্ম ও শিক্ষাজীবন
-----------------

তাসমিনের বাবা আবুল ওয়াহিদ মাহফুজ চট্টগ্রাম জেলার বাসিন্দা। চাকরির সুবাদে তিনি পরিবারের সাথে ফ্লোরিডায় বসবাস করেন। তাসমিনের জন্ম ও বেড়া উঠা পরিবারের সাথেই। তাসমিন ২০১১ আন্তর্জাতিক সম্পর্ক বিষয়ে সমিন জর্জিয়ার এমরয় বিশ্ববিদ্যালয় থেকে স্নাতক ডিগ্রি অর্জন করেন। আইন শিক্ষা বিষয়ে একই বিশ্ববিদ্যালয় থেকে ২০১২ স্নাতকোত্তর ডিগ্রি অর্জন করেন।

কর্মজীবন
--------

২০১৫ সালের ডিসেম্বরে **তাসমিন মাহফুজ** ডাব্লুডিভিএম-টিভিতে যোগ দেন। তিনি ওয়াশিংটন ডিসি মার্কেটের দর্শকদের উদ্দেশ্যে সংবাদ উপস্থাপ করেন। যা মেরিল্যান্ড, ভার্জিনিয়া পশ্চিম ভার্জিনিয়া এবং পেনসিলভানিয়া অঞ্চলের অন্তর্ভুক্ত। তাসমিন এবিসি ৪ ইউটা এ দক্ষিণ উটাহ অঞ্চলের ব্যুরো প্রধান ছিলেন। ২০১২ সালে তুরস্কের ইস্তানবুল থেকে প্রচারিত ইব্রু টেলিভিশন নামে একটি চ্যানেল থেকে ব্রডকাস্ট সাংবাদিক হিসেবে তার প্রথম সাংবাদিকতা জীবন শুরু হয়। তারপরে, তিনি সেখানে সংবাদ প্রতিবেদক হিসাবে চাকরি শুরু করেন। সেখানে তিনি নিউ জার্সি, নিউ ইয়র্ক সিটি এবং ওয়াশিংটন ডিসি থেকে রিপোর্ট করেছেন। তিনি জাতিসংঘের সাধারণ পরিষদ, জাতিসংঘ, সিরিয়ায় বিষয়ক সংক্রান্ত, এব মার্কিন-ইরানের সম্পর্ক বিষয়ে তিনি একাধিক প্রতিবেদন করেছেন। 

এছাড়া তিনি বাংলাদেশী নোবেল বিজয়ী মুহাম্মদ ইউনূসের সাক্ষাত্কারও গ্রহণ করেছেন। সাংবাদিক **নাজমুন মাহফুজ** তাসমিন মাহফুজের মা, তিনি সাউথ ফ্লোরিডা এর পিবিএস এবং ক্যাবল টেলিভিশনের জন্য সাপ্তাহিক টেলিভিশন অনুষ্ঠান তৈরি এবং হোস্ট করতেন। তাসমিন সেখানে মায়ের কাছ থেকেই অল্প বয়সে টিভি প্রোগ্রামের বিষয়ে অভিজ্ঞতা অর্জন করেন।  তাসমিন বর্তমানে যুক্তরাষ্ট্রের ডব্লিউডিভিএম নিউজের প্রযোজক হিসেবে কাজ করছেন।

পুরস্কার ও সম্মাননা
-------------------

২০১৫ সালে নারী সাংবাদিকতায় বিশেষ অবদানের জন্যে মার্কিন যুক্তরাষ্ট্রের গ্র্যাসি পদক, যুক্তরাষ্ট্রে কাজের স্বীকৃতি স্বরুপ ফোবানা পুরস্কার, মাল্টিমিডিয়া সংবাদিকতায় কাজের স্বীকৃতি হিসেবে জার্নালিজম অ্যাওয়ার্ড বিজয়ী হন।

তথ্যসূত্র
---------

1. 1 2 3  "যুক্তরাষ্ট্রে 'কৃতী' নারী সাংবাদিক হিসেবে পুরস্কৃত বাংলাদেশি তাসমিন"। বিডিনিউজ টোয়েন্টিফোর ডটকম। ২৪ জুন ২০১৫। সংগ্রহের তারিখ ২৮ জুন ২০১৯।
2. ↑  "বাংলাদেশি তাসমিন : মার্কিন সেরা নারী সংবাদ প্রযোজক"। দৈনিক ইত্তেফাক। ২৯ জুন ২০১৫। ২৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।
3. ↑  "যুক্তরাষ্ট্রে নারী সাংবাদিক বাংলাদেশি তাসমিনের সাফল্য"। *কোয়ান্টাপিডিয়া*। সংগ্রহের তারিখ ২৯ জুন ২০১৯।
4. 1 2  "Bangladesh's Tasmin gets Gracie Award"। ঢাকা ট্রিবিউন। ২৪ জুন ২০১৫। সংগ্রহের তারিখ ২৮ জুন ২০১৯।
5. ↑  "ফোবানা পুরস্কার পেলেন তাসমিন ও হানিফ"। *বিডিনিউজ টোয়েন্টিফোর ডটকম*। ১৫ অক্টোবর ২০১৭। সংগ্রহের তারিখ ৩০ জুন ২০১৯।

বহিঃসংযোগ
---------

* গ্র্যাসিজ পদক-২০১৫
* অফিসিয়াল ওয়েবাসাইট
* ফেসবুকে তাসমিন মাহফুজ
* ইন্সটাগ্রামে তাসমিন মাহফুজ
* টুইটারে তাসমিন মাহফুজ উইকিউপাত্তে এটি সম্পাদনা করুন
**মানস্টারলি প্রাসাদ** হল একটি উসমানীয় বারোক স্থাপত্যশৈলীর প্রাসাদ এবং মিশরের কায়রোতে নীল নদের রওদা দ্বীপের দক্ষিণ প্রান্তে দক্ষিণ-পশ্চিম কোণে অবস্থিত। এটি ৮৬১ সালে নির্মিত নিলোমিটারের পাশে অবস্থিত।

একতলা প্রাসাদটি ১৮৫১ সালে কায়রোর তৎকালীন গভর্নর হাসান ফুয়াদ পাশা মানস্টারলি তৈরি করেছিলেন। গভর্নরের প্রাসাদের শুধুমাত্র পাবলিক হল (সেলামলিক) এখনও বিদ্যমান আছে। তবে তার ব্যক্তিগত বাসভবন (হারেম) একটি জল স্টেশনের পথ তৈরি করার জন্য ভেঙে ফেলা হয়েছে।

বর্তমান ব্যবহার
---------------

প্রাসাদটিতে আন্তর্জাতিক সঙ্গীত কেন্দ্র রয়েছে, যেখানে বছরব্যাপী সঙ্গীতের অনুষ্ঠান হয়।

স্থাপত্য
--------

 প্রধান প্রবেশদ্বার
 সোপান
প্রাসাদটি, একটি প্রধান আয়তক্ষেত্রাকার হলের সমন্বয়ে গঠিত যা একটি মার্বেল কেস দ্বারা পূর্বে একটি দরজা দিয়ে বাইরের দিকে খোলে। দ্বিতীয় হলটি মূল হলের পশ্চিমে অবস্থিত। এই হলের পাশে সংযুক্ত বাথরুমসহ দুটি আয়তাকার কক্ষ রয়েছে। নীল নদের পাশে একটি বারান্দা পশ্চিম দিক থেকে বিল্ডিংটিকে ঘিরে রেখেছে এবং শেষ পর্যন্ত আরেকটি বারান্দার সাথে যুক্ত হয়েছে।

প্রাসাদটি তার সুন্দর আলংকারিক শৈলী এবং কাঠের স্থাপত্য নকশার জন্য বিখ্যাত। এর দেয়াল এবং ছাদ প্লাস্টার, রঙিন সবুজ অলঙ্কার ও পাখির মূর্তি দিয়ে সজ্জিত। দুটি প্রধান হলের মেঝে মার্বেল এবং কাঠবাদাম দিয়ে আবৃত। উসমানীয় রোকোকোর প্রভাব বেশ উল্লেখযোগ্য এবং সেইসাথে প্রাসাদের বাইরের প্রবেশমুখে একটি ফ্যারোনিক প্রভাব রয়েছে।

তথ্যসূত্র
---------

1. 1 2 3  Architecture of the palace Retrieved 2020-04-14.
2. ↑  Official website of the palace Retrieved 2020-04-14.
**নুরুল ইসলাম মনি** একজন বাংলাদেশী রাজনীতিবিদ। তিনি ১৯৮৮, ১৯৯১ ও ২০০১ সালে মোট তিন বার বাংলাদেশের সাধারণ নির্বাচনে বরগুনা-২ আসন থেকে সংসদ সদস্য নির্বাচিত হন। ২০১৯ সালের একাদশ সাধারণ নির্বাচনে তিনি বাংলাদেশ জাতীয়তাবাদী দল (বিএনপি) থেকে প্রার্থী মনোনীত হন।

জন্ম ও শৈশব
-----------

নুরুল ইসলাম মনি ১৯৫২ সালে বরগুনা জেলার পাথরঘাটা উপজেলার মনিপুর গ্রামে জন্মগ্রহণ করেন। ১৯৭২ সালে তিনি যশোর শিক্ষা বোর্ড থেকে উচ্চ মাধ্যমিক পাশ করেন। এরপর ১৯৭৫ সালে ঢাকা বিশ্ববিদ্যালয় থেকে তিনি বিএসসি পাস করেন। পরের বছর ১৯৭৬ সালে একই বিশ্ববিদ্যালয় থেকে এমএসসিতে ফার্স্ট ক্লাস সহ পাস করেন।

রাজনৈতিক জীবন
-------------

নুরুল ইসলাম মনি ১৯৮৮ সালের ৪র্থ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশ নিয়ে সংসদ সদস্য নির্বাচিত হন। পরে এরশাদ সরকারের পতন হলে ১৯৯০ সালে সংসদ ভেঙে যায়। পরে ১৯৯১ সালে ৫ম জাতীয় সংসদ নির্বাচনে নুরুল ইসলাম মনি আবারো স্বতন্ত্র প্রার্থী হিসেবে নির্বাচন করেন। তিনি সে নির্বাচনেও বিপুল ভোটে জয়লাভ করেন। পরবর্তীতে তৎকালীন বিএনপি সরকার ক্ষমতায় থাকাকালে নির্বাচনের পর তিনি বিএনপিতে যোগদান করেন। এরপর তিনি বরগুনা জেলা বিএনপির সভাপতিও নির্বাচিত হন। ১৯৯৬ সালের ১৫ ফেব্রয়ারির ৭ম জাতীয় সংসদ নির্বাচনে তিনি অংশগ্রহণ করেননি। পরে ২০০১ সালে ৮ম জাতীয় সংসদ নির্বাচনে তিনি বিএনপি থেকে সংসদ সদস্য নির্বাচিত হন।

সমালোচনা
--------

২০০৭ সালে বরগুনা জেলা আদালত তাকে গ্রাফট মামলায় ১৪ বছরের কারাদন্ড দিয়েছিল।

তথ্যসূত্র
---------

1. ↑  "বরগুনা-২ : তৃণমূলের আস্থা মাহবুবে, মনির পক্ষে অতীত রেকর্ড"। *দৈনিক নয়া দিগন্ত*। সংগ্রহের তারিখ ২০১৮-১২-০৮।
2. 1 2  "বরগুনা-২: বিএনপির মনোনয়ন পেলেন নুরুল ইসলাম মনি"। *কালের কণ্ঠ*। সংগ্রহের তারিখ ২০১৮-১২-০৮।
3. ↑  "বরগুনা-২ আসনে নুরুল ইসলাম মনি"। *www.jaijaidinbd.com*। সংগ্রহের তারিখ ২০১৮-১২-০৮।
4. ↑  "বরগুনা ২ বিএনপির মনোনয়ন পেলেন নুরুল ইসলাম মনি"। *www.dailykalbela.com*। সংগ্রহের তারিখ ২০১৮-১২-০৮। [*স্থায়ীভাবে অকার্যকর সংযোগ*]
5. ↑  প্রতিবেদক, জ্যেষ্ঠ; ডটকম, বিডিনিউজ টোয়েন্টিফোর। "চূড়ান্ত মনোনয়নে বিএনপির ২০৬ প্রার্থীর নাম ঘোষণা"। *bangla.bdnews24.com*। ২০১৮-১২-০৮ তারিখে মূল থেকে আর্কাইভ করা। সংগ্রহের তারিখ ২০১৮-১২-০৮।
6. ↑  "Ex-BNP MP Moni, his brother sent to jail"। *The Daily Star* (ইংরেজি ভাষায়)। ২০০৮-১০-২৯। সংগ্রহের তারিখ ২০১৮-১২-০৮।
**সুমরা বিনতে জুন্দাব,** **সাফিয়া বিনতে জুনাইদিব** নামেও পরিচিত, ছিলেন আবদুল মুত্তালি্বের প্রথম স্ত্রী। তাই সম্পর্কে তিনি ইসলামের নবী মুহাম্মদ স. এর দাদী। সুমরা হাওয়াজিন গোত্রের লোক ছিলেন।

তার বাবা জুন্দাব (অথবা জুনাইদিন) ইবনে হুজাইর ইবনে যাব্বাব (অথবা রিয়াব) ইবনে হাবিব ইবনে সুয়া'আ ইবনে আমির ইবনে Sa'sa'a ইবনে মুয়াবিয়া ইবনে বকর ইবনে হাওয়াজিন বিন মনসুর ইবনে Ikrima ছিল হাওয়াজিন গোত্রের।

আবদুল মুত্তালিব তরুন বয়সে সুমরাকে বিয়ে করেন। তাদের ছেলে আল-হরিথ  বহু বছর ধরে আবদুল-মুত্তালিবের একমাত্র সন্তান ছিলেন।

তথ্যসূত্র
---------

1. 1 2  Abdulmalik ibn Hisham. *Notes to Ibn Ishaq's Sirat Rasul Allah*. Translated by Guillaume, A. (1955). *The Life of Muhammad*, p. 708 Note 97. Oxford: Oxford University Press.
2. 1 2  Muhammad ibn Saad. *Kitab al-Tabaqat al-Kabir*. Translated by Haq, S. M. (1967). *Ibn Sa'd's Kitab al-Tabaqat al-Kabir Volume I Parts I & II*, p. 99. Delhi: Kitab Bhavan.
3. ↑  Muhammad ibn Ishaq. *Sirat Rasul Allah*. Translated by Guillaume, A. (1955). *The Life of Muhammad*, p. 62. Oxford: Oxford University Press.
কিতাব আল-আগানী (গানের বই), 1216-20, আবু আল-ফারাজ আল-ইসফাহানি দ্বারা চিত্রিত, বিখ্যাত সঙ্গীতজ্ঞ এবং পারস্য কবিদের গানের সংকলন।
**কিতাব আল আগানি** (আরবি: كتاب الأغاني‎ : কবিতা বা গানের; The Book of Songs) হলো খ্রিস্টীয় দশম শতকের সাহিত্যিক আবুল ফারাজ ইস্ফাহানি কর্তৃক লিখিত কবিতা ও গানের সংগ্রহ। বইটির আধুনিকে সংস্করণ ২০ খণ্ডে প্রকাশিত হয়েছে। ১০ হাজার পৃষ্টার এই বইটি রচনা করতে আবু আল ফরজের ৫০ বছর সময় লেগেছিল। এই বইয়ে তিনটি অংশ আছে: প্রথম অংশে খলিফা হারুন আল রশীদ এর পছন্দকৃত '১০০ সেরা গান', দ্বিতীয় অংশে রাজ রাজড়াদের রচনা এবং তৃতীয় অংশে লেখকের নিজের নির্বাচন করা গান। এই বইয়ে জাহিলিয়া যুগ থেকে ১০ম শতক পর্যন্ত গান ও কবিতার সংগ্রহ আছে। এই কারণে কিতাব আল আগানি ইতিহাস এবং সাহিত্য ইতিহাসের জন্য একটি প্রামান্য আকরিক গ্রন্থ এবং কিতাব আল আঘানি'র উপর অনেক গবেষণাপত্র প্রকাশিত হয়েছে।

তথ্য উৎস
--------

1. ↑  Abu l-Faraj al-Isfahani, *Kitab al-aghani*, 25 vols. Beirut, Dar Sader Publishers: 2004.
2. ↑  Kilpatrick, H. *Making the Great Book of Songs: Compilation and the Author's Craft in Abu l-Faraj al-Isbahani's* Kitab al-aghani, London, RoutledgeCurzon: 2003.
3. ↑  Kilpatrick, H. 'Abu l-Farag's profiles of poets. A 4th/10th century essay at the history and sociology of Persian literature' in *Persica*, vol. 44 (1), 1997, pp. 94-128.
**বিথাঙ্গল বড় আখড়া** বিতঙ্গল আখড়া নামেও পরিচিত । এটি বাংলাদেশ এর হবিগঞ্জ জেলার বানিয়াচং উপজেলাতে অবস্থিত । এটি বৈষ্ণব ধর্ম-অবলম্বীদের জন্য একটি অন্যতম তীর্থস্থান । এটি ষোড়শ শতাব্দীর দিকে নির্মিত একটি আখড়া । এটি নির্মাণ করেছেন রামকৃষ্ণ গোস্বামী । বর্তমানে এটি মধ্যযুগীয় স্থাপত্যশৈলীতে নির্মিত পর্যটকদের জন্য একটি অনন্য দর্শনীয় স্থান ।

বিবরণ ও ইতিহাস
--------------

বিথাঙ্গল বড় আখড়া বৈষ্ণব্ধর্মালম্বীদের জন্য একটি অন্যতম তীর্থস্থান । এটি বানিয়াচং উপজেলা সদর হতে প্রায় ১২ কি.মি. দক্ষিণ-পশ্চিমে বিতঙ্গল গ্রাম অবস্থিত। এই আখড়ার প্রতিষ্ঠাতা ছিলেন রামকৃষ্ণ গোস্বামী । রামকৃষ্ণ গোস্বামী তৎকালীন এই উপমহাদেশের বিভিন্ন তীর্থস্থান ভ্রমণ করেন । পরে ষোড়শ শতাব্দীতে এই স্থানে তিনি আখড়া প্রতিষ্ঠা করেছিলেন । এই আখড়াতে ১২০ জন বৈষ্ণবের ব্যবহারের জন্য মোট ১২০ টি কক্ষ রয়েছে।

বর্তমানে এই আখড়ায় বিভিন্ন ধর্মীয় উৎসব পালন করা হয়। এই উৎসবগুলোর মধ্যে রয়েছে কার্তিকের শেষ দিনে কীর্তন, দোল উৎসব, ভক্তগণের পূণ্যস্নান , রথযাত্রা , বারুনী মেলা, প্রভিতি উল্লেখযোগ্য। এই আখড়ার দর্শনীয় জায়গাগুলোর মধ্যে রয়েছে ২৫ মণ ওজন এর শ্বেত পাথরের তৈরি একটি চৌকি, একটি পিতলের তৈরি সিঙ্ঘাসন, রথ, রুপার তৈরি পাত্র এবং সোনার তৈরি একটি মুকুট উল্লেখযোগ্য ।

চিত্রশালা
---------

*

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।
2. ↑  "http://www.habiganj.gov.bd/node/1042036/বিতঙ্গল-আখড়া"। ১৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৯।  `|title=` এ বহিঃসংযোগ দেয়া (সাহায্য)

উইকিমিডিয়া কমন্সে **বিথাঙ্গল বড় আখড়া** সংক্রান্ত মিডিয়া রয়েছে।

| * দে
* স
সিলেট বিভাগের প্রত্নতাত্ত্বিক স্থাপনা |
| --- |
| মৌলভীবাজার জেলা | 
* বটের তাল
* ভাটেরা টিলা ঢিবি

 | হযরত শাহজালালের দরগাহ |
| সিলেট জেলা | 
* ইরাবতী পান্থশালা
* গায়েবী দিঘি মসজিদ
* জয়েন্তশ্বরী বাড়ি
* জয়েন্তশ্বরীর বাড়ির সম্মুখভাগ
* তিন মন্দির (রাজা গম্ভীর সিং-এর মন্দির)
* বাহাদুরপুর পুরানবাড়ি জামে মসজিদ
* মেগালিথ সমাধি সৌধ
* শাহপরান দরগাহ
* শ্রী চৈতন্য মন্দির
* হযরত শাহজালালের দরগাহ

 |
| হবিগঞ্জ জেলা | 
* উচাইল মসজিদ
* বিথাঙ্গল বড় আখড়া

 |
| 
* বিষয়শ্রেণী
* বিভাগ অনুযায়ী প্রত্নতাত্ত্বিক স্থান

 |
**রাজনৈতিক সমালোচনা** (রাজনৈতিক ভাষ্য বা রাজনৈতিক বিতর্ক হিসেবেও উল্লেখ করা হয়) হল নীতি, রাজনীতিবিদ, রাজনৈতিক দল এবং সরকারের ধরন সহ রাজনীতির সমালোচনা বা সম্পর্কিত আলোচনা।

বাংলাদেশে রাজনৈতিক সমালোচনা
---------------------------

বিদেশে থেকে সরকারের সমালোচনা করার কারণে কয়েকজন লেখক ও ব্লগারের বিরুদ্ধে বাংলাদেশ সরকারের ক্ষোভের বিষয়টি নানা সময়ে আলোচিত হয়। এদের মধ্য থেকে কয়েকজনের বিরুদ্ধে মামলা, তাদের আত্মীয় স্বজনদের আটক বা তাদেরকে আইনশৃঙ্খলা বাহিনীর জিজ্ঞাসাবাদের মুখোমুখিও হতে হয়। গণতন্ত্র, ভোটাধিকার, মানবাধিকার, বাকস্বাধীনতার প্রশ্নে কেউ কিছু বললেই সরকারের কর্তা ব্যক্তিরা কূটনীতিকদের আচরণবিধি সংক্রান্ত ‘ভিয়েনা কনভেনশন’ স্মরণ করিয়ে দেয়া নিয়েও সমালোচনা হতে দেখা যায়। বাংলাদেশে জাতীয় সংসদের একটি আসনের উপনির্বাচনে পরাজিত হয়েও আলোচনায় থাকা স্বতন্ত্র প্রার্থী হিরো আলমকে ঘিরে তুমুল বিতর্ক শুরু হয় রাজনৈতিক অঙ্গনে, যাতে জড়িয়ে পড়েন দুই প্রধান রাজনৈতিক দলের নেতারাও। সরকারের সমালোচনা বা কঠোর রাজনৈতিক কর্মসূচির কারণে গত এক দশকে বিভিন্ন দলের সিনিয়র নেতাদের বিরুদ্ধে কঠোর ব্যবস্থা নেওয়া হয়। বিভিন্ন রাজনৈতিক দলের নেতাকর্মীদের বিরুদ্ধে মামলা হলে তাকে দ্রুত গ্রেপ্তার করতে তৎপর হয়ে ওঠে আইনশৃঙ্খলা রক্ষাকারী বাহিনী। তবে ডাকসুর সাবেক ভিপি ও গণঅধিকার পরিষদের সদস্য সচিব নুরুল হক নুরকে বিভিন্ন সময়ে সরকারের কঠোর সমালোচনা করলেও একবারের জন্যও জেলে যেতে হয়নি। এমনকি ডিজিটাল নিরাপত্তা আইনে মামলা হওয়ার পরও গ্রেপ্তার হননি বলে সমালোচিত হতে হয়।

তথ্যসূত্র
---------

1. ↑  "Topic: Political Debate"। জেস্টোর। ২৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০২৩।
2. ↑  ইসলাম, সায়েদুল (৫ ফেব্রুয়ারি ২০২৩)। "প্রবাসী লেখক ও ব্লগারদের করা সমালোচনাকে কেন হুমকি হিসাবে দেখে বাংলাদেশের সরকার?"। বিবিসি বাংলা।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  ফারহানা, রুমিন (১৮ ফেব্রুয়ারি ২০২৩)। "বিদেশিদের 'মাতব্বরি' এখন আর কেন গায়ে লাগছে না সরকারের?"। বাংলা ট্রিবিউন। ১৮ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০২৩।
4. ↑  হাসনাত, রাকিব (৫ ফেব্রুয়ারি ২০২৩)। "হিরো আলমকে হেয় করে বড় দলের নেতাদের দেওয়া বক্তব্যের সমালোচনা"। বিবিসি বাংলা। সংগ্রহের তারিখ ১৮ ফেব্রুয়ারি ২০২৩।
5. ↑  আজাদ, হাসান; হোসেন, মোতাহার (১৯ জানু ২০২৩)। "রহস্যে ঘেরা ভিপি নুরের রাজনীতি"। দৈনিক কালবেলা। সংগ্রহের তারিখ ১৮ ফেব্রুয়ারি ২০২৩।
**খন্দকার আবদুর রশিদ** একজন বাংলাদেশী সাবেক সেনা কর্মকর্তা। তিনি বাংলাদেশের রাষ্ট্রপতি শেখ মুজিবুর রহমানের হত্যা মামলার পলাতক আসামি।

জীবন বৃত্তান্ত
--------------

খন্দকার আবদুর রশিদ ১৯৪৬ সালে ব্রিটিশ ভারতের কুমিল্লা জেলার চান্দিনার ছয়গড়িয়ায় জন্মগ্রহণ করেন। তার পিতার নাম আবদুল করিম খন্দকার। তার বড় মেয়ে মেহনাজ রশিদ ফ্রিডম পার্টির নেতা। আরেক মেয়ে শেহনাজ রশিদ খান।

তিনি পাকিস্তান সেনাবাহিনীতে চাকরি করতেন এবং বাংলাদেশ মুক্তিযুদ্ধের শুরুতে পক্ষত্যাগ করে মুক্তিযোদ্ধে অংশগ্রহণ করেন। বাংলাদেশ স্বাধীনের পর তিনি বাংলাদেশ সেনাবাহিনীতে যোগ দিয়ে লেফটেন্যান্ট কর্নেল পদে উন্নীত হন।

তিনি সৈয়দ ফারুক রহমানের সঙ্গে বাংলাদেশ ফ্রিডম পার্টি গঠন করেন। তিনি ১৯৯৬ সালের ষষ্ঠ জাতীয় সংসদ নির্বাচনে কুমিল্লা-৬ আসন থেকে সংসদ সদস্য হন।

হত্যার দায়
-----------

১৫ আগস্ট ১৯৭৫ সালে শেখ মুজিবের পতন ও হত্যার সময় তিনি একজন প্রধান অংশগ্রহণকারী ছিলেন। তিনি পুরো সময় খন্দকার মোশতাকের সঙ্গে যোগাযোগ বজায় রাখছিলেন। ষড়যন্ত্রকারীরা ঢাকা সেনানিবাসে তার বাসভবনে বেশ কয়েকটি বৈঠক করেন। হত্যার পর তিনি মেজর থেকে লেফটেন্যান্ট কর্নেলে পদোন্নত হন। তিনি হুসেইন মুহাম্মদ এরশাদের শাসনামলে ঢাকায় ফিরে আসেন। 

### শাস্তি

শেখ মুজিবের হত্যার দায়ে তাকে দোষী সাব্যস্ত করা হয় এবং মৃত্যুদণ্ড দেওয়া হয়। ২০১৬ সাল পর্যন্ত পাওয়া খবর অনুযায়ী তিনি মার্কিন যুক্তরাষ্ট্রে রয়েছেন। বাংলাদেশ সরকার মার্কিন সরকারের সাথে কথা বলে তাকে বাংলাদেশে ফিরিয়ে আনতে চেষ্টা করছে। ২০১৬ সালে শেখ মুজিবের হত্যার দায়ে দোষী সাব্যস্ত হওয়ায়,তার সম্পত্তিগুলি জব্দ করার অনুমতি দিয়ে বাংলাদেশ সরকার একটি আইন পাস করে। কুষ্টিয়া ভিত্তিক জুবিলী ব্যাংক রশীদের শেয়ার বাংলাদেশ ব্যাংক জব্দ করার আদেশ দেয়। তার মেয়ে মেহনাজ রশিদ ফ্রিডম পার্টির বর্তমান নেত্রী এবং ২০০৯ সালে বাংলাদেশ পুলিশ তাকে গ্রেপ্তার করে।

তথ্যসূত্র
---------

1. ↑  "Extradition effort continues for six killers"। *dhakatribune.com*। Dhaka Tribune। ১৫ আগস্ট ২০১৬। সংগ্রহের তারিখ ৪ নভেম্বর ২০১৬।
2. ↑  "Bangabandhu killing: Anisul for commission to find conspirators"। *thedailystar.net*। The Daily Star। ২০ আগস্ট ২০১৬। সংগ্রহের তারিখ ৪ নভেম্বর ২০১৬।
3. ↑  "Where are they?"। *thedailystar.net*। The Daily Star। ১৯ নভেম্বর ২০০৯। সংগ্রহের তারিখ ৪ নভেম্বর ২০১৬।
4. ↑  "The conspiracy behind the assassination of Bangabandhu"। *thedailystar.net*। The Daily Star। ১৫ আগস্ট ২০১৬। সংগ্রহের তারিখ ৪ নভেম্বর ২০১৬।
5. ↑  "Shame darker than the night"। *thedailystar.net*। The Daily Star। ১৫ আগস্ট ২০১৬। সংগ্রহের তারিখ ৪ নভেম্বর ২০১৬।
6. ↑  "Four could not even be traced"। *thedailystar.net*। The Daily Star। ১৪ আগস্ট ২০১৬। সংগ্রহের তারিখ ৪ নভেম্বর ২০১৬।
7. ↑  "BB asked to confiscate bank shares of Bangabandhu killers"। *dhakatribune.com*। Dhaka Tribune। ৩ অক্টোবর ২০১৬। সংগ্রহের তারিখ ৪ নভেম্বর ২০১৬।
8. ↑  "Col Rashid's daughter held for blast link"। *thedailystar.net*। The Daily Star। ২৪ অক্টোবর ২০০৯। সংগ্রহের তারিখ ৪ নভেম্বর ২০১৬।
**পাবনা সরকারি কলেজ** (পূর্বনাম: **গভঃ কমার্শিয়াল ইনস্টিটিউট, পাবনা**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি পাবনা জেলা সদরে অবস্থিত। ব্যবসায় শিক্ষার ক্ষেত্রে বৃহত্তর পাবনা অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।

প্রতিষ্ঠার ইতিহাস
-----------------

১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে *গভ. কমার্শিয়াল ইনস্টিটিউট* স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।

শিক্ষা কার্যক্রম
----------------

এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালিত হচ্ছিল। ২০১৬ সালে এক সরকারি প্রজ্ঞাপনের মাধ্যমে কলেজটি পাবনা সরকারি কলেজ নামকরণ করা হয়। বর্তমানে কলেজটিতে মাধ্যমিক ও উচ্চমাধ্যমিক শিক্ষাবোর্ড, রাজশাহীর অধীনে বিজ্ঞান, মানবিক ও ব্যবসায় শিক্ষা বিভাগে প্রায় ১৫০০ জন শিক্ষার্থী পড়াশোনা করছে।

উল্লেখযোগ্য ছাত্রছাত্রী
-----------------------

* শাহানাজ খুশি

আরও দেখুন
---------

* বাংলাদেশের গভঃ কমার্শিয়াল ইনস্টিটিউটসমূহের তালিকা।

তথ্যসূত্র
---------

1. 1 2  "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।
2. 1 2  যুগোপযোগী হচ্ছে সরকারি কমার্শিয়াল ইনস্টিটিউট[*স্থায়ীভাবে অকার্যকর সংযোগ*]
3. ↑  "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।

বহি:সংযোগ
---------

| * দে
* স
বাংলাদেশের সাবেক গভঃ কমার্শিয়াল ইনস্টিটিউট |
| --- |
| কলেজসমূহ | 
* কুমিল্লা
* কুষ্টিয়া
* খুলনা
* চট্টগ্রাম
* ঢাকা
* দিনাজপুর
* পাবনা
* ফরিদপুর
* ফেনী
* বগুড়া
* বরিশাল
* ময়মনসিংহ
* যশোর
* রংপুর
* রাজশাহী
* সিলেট

 |
| নিয়ন্ত্রক ও অন্যান্য | 
* ঢাকা বোর্ড
* মাধ্যমিক ও উচ্চ শিক্ষা অধিদপ্তর
* শিক্ষা মন্ত্রণালয়
* জাতীয় শিক্ষা কমিশন, ১৯৫৯
* ইউএসএইড

 |
**ফজলুল বারী** বাংলাদেশ সিভিল সার্ভিসের একজন কর্মকর্তা। তিনি বাংলাদেশ সরকারের একজন সচিব এবং ইরাকে নিযুক্ত বাংলাদেশের রাষ্ট্রদূত হিসেবে দায়িত্ব পালন করেন।

প্রাথমিক জীবন
-------------

বারী ঢাকা বিশ্ববিদ্যালয়ের ফিন্যান্স বিভাগ থেকে স্নাতক ও স্নাতকোত্তর এবং যুক্তরাজ্যের বেলফাস্টের অলস্টার বিশ্ববিদ্যালয় থেকে গভর্নমেন্ট ফিন্যান্সিয়াল ম্যানেজমেন্ট বিষয়ে স্নাতকোত্তর ডিগ্রি অর্জন করেন।

কর্মজীবন
--------

ফজলুল বারী বিসিএস প্রশাসন ক্যাডারের একজন কর্মকর্তা হিসেবে ১৯৯১ সালে সরকারি চাকরিতে যোগদান করেন। কর্মজীবনে তিনি প্রশাসনের বিভিন্ন স্তরে কাজ করেছেন। তিনি বাংলাদেশ লোক-প্রশাসন প্রশিক্ষণ কেন্দ্রের পরিচালক ছিলেন। পাবলিক ফিন্যান্সিয়াল ম্যানেজমেন্টে আগ্রহী কর্মকর্তা হিসেবে তিনি প্রায় ১৬ বছর অর্থ মন্ত্রণালয়ে দায়িত্ব পালন করেছেন। সরকারী কর্মচারী ব্যবস্থাপনায় অনলাইন ডাটাবেজ ব্যবহারের মাধ্যমে ই-গভর্ন্যান্স প্রতিষ্ঠায় অসামান্য অবদান রাখার জন্য অর্থ বিভাগের তৎকালীন অতিরিক্ত সচিব মোহাম্মদ মুসলিম চৌধুরীর নেতৃত্বে তিনি দলগতভাবে জনপ্রশাসন পদক-২০১৭ লাভ করেন। সর্বশেষ তিনি অর্থ বিভাগের অতিরিক্ত সচিব হিসেবে দায়িত্ব পালন করেন। ২০২১ সালে সরকার তাকে সচিব হিসেবে পদোন্নতি দিয়ে পররাষ্ট্র মন্ত্রণালয়ে ন্যাস্ত করে। একই বছর তিনি ইরাকে বাংলাদেশের রাষ্ট্রদূত নিযুক্ত হন।

তথ্যসূত্র
---------

1. ↑  "রাষ্ট্রদূত হচ্ছেন সচিব ফজলুল বারী"। *জাগোনিউজ২৪.কম*। ২৮ ডিসেম্বর ২০২০। সংগ্রহের তারিখ ৩ ডিসেম্বর ২০২২।
2. ↑  "ইরাকের নতুন রাষ্ট্রদূত ফজলুল বারি"। *ঢাকা পোস্ট*। ১৮ মার্চ ২০২১। সংগ্রহের তারিখ ৩ ডিসেম্বর ২০২২।
3. ↑  "Fazlul Bari new Bangladesh ambassador to Iraq"। *UNB NEWS* (ইংরেজি ভাষায়)। ২৭ মার্চ ২০২১। সংগ্রহের তারিখ ৩ ডিসেম্বর ২০২২।
4. ↑  "Mohammad Fazlul Bari, PAA - Ambassador of the People's Republic of Bangladesh to the Republic of Iraq"। *Embassy of the Peoples Republic of Bangladesh Baghdad, Iraq* (ইংরেজি ভাষায়)। সংগ্রহের তারিখ ৩ ডিসেম্বর ২০২২।
5. ↑  "জনপ্রশাসন পদক পেয়েছেন যারা"। *জাগোনিউজ২৪.কম*। ২৪ জুলাই ২০১৭। সংগ্রহের তারিখ ৩ ডিসেম্বর ২০২২।
6. ↑  "সচিব হলেন ফজলুল বারী"। *বাংলানিউজটোয়েন্টিফোর.কম*। ২৮ ডিসেম্বর ২০২০। সংগ্রহের তারিখ ৩ ডিসেম্বর ২০২২।
7. ↑  "রাষ্ট্রদূত হচ্ছেন ফজলুল বারী"। *বিডিনিউজ টোয়েন্টিফোর ডটকম*। ২৮ ডিসেম্বর ২০২০। ৩ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২২।
8. ↑  "দুই দেশের রাষ্ট্রদূতের মেয়াদ বাড়ল"। *প্রথম আলো*। ১৪ সেপ্টেম্বর ২০২২। সংগ্রহের তারিখ ৩ ডিসেম্বর ২০২২।
**জেমস থমাস কোলবে** (২৮ জুন, ১৯৪২ - ৩ ডিসেম্বর, ২০২২) ছিলেন একজন মার্কিন রাজনীতিবিদ, যিনি মার্কিন যুক্তরাষ্ট্রের প্রতিনিধি পরিষদের রিপাবলিকান সদস্য হিসাবে কাজ করেছিলেন। তিনি ১৯৮৫ থেকে ২০০৩ সাল পর্যন্ত অ্যারিজোনার ৫ম কংগ্রেসনাল জেলা এবং ২০০৩ থেকে ২০০৭ পর্যন্ত ৮ম কংগ্রেসনাল জেলার প্রতিনিধিত্ব করেছিলেন। একজন মধ্যপন্থী, গর্ভপাত অধিকারের আন্দোলনকারী রিপাবলিকান, তিনি ১৯৯৬ সালে ডিফেন্স অফ ম্যারেজ অ্যাক্টের সমর্থনে ভোট দেওয়ার পরে সমকামী হিসাবে বেরিয়ে আসেন; তার পরবর্তী পুনঃনির্বাচন তাকে কংগ্রেসে নির্বাচিত দ্বিতীয় সমকামী রিপাবলিকান করে তোলে।

কংগ্রেস ছেড়ে যাওয়ার পর, কোলবে ডেমোক্র্যাটিক প্রেসিডেন্ট বারাক ওবামার অধীনে বাণিজ্য নীতি ও আলোচনার উপদেষ্টা কমিটির দায়িত্ব পালন করেন। ডোনাল্ড ট্রাম্পের নির্বাচনের পর কোলবে রিপাবলিকান পার্টি ছেড়ে ২০১৮ সালে স্বতন্ত্র হয়েছিলেন। তিনি ২০২০ সালের রাষ্ট্রপতি নির্বাচনে জো বাইডেনকে সমর্থন করেছিলেন।

জীবনের প্রথমার্ধ
----------------

কোলবে জন্মগ্রহণ করেছিলেন ইভানস্টন, ইলিনয়, শিকাগোর একটি শহরতলীতে, ২৮ জুন, ১৯৪২ সালে,  হেলেন নেভাদা (রিড) এবং ওয়াল্টার উইলিয়াম কোলবের পুত্র।   যখন তার বয়স পাঁচ, তখন তার পরিবার অ্যারিজোনার গ্রামীণ সান্তা ক্রুজ কাউন্টিতে একটি খামারে চলে যায়। তিনি প্যাটাগোনিয়া এলিমেন্টারি স্কুল এবং প্যাটাগোনিয়া ইউনিয়ন হাই স্কুলে পড়াশোনা করেছেন, কিন্তু ব্যারি গোল্ডওয়াটারের জন্য ইউনাইটেড স্টেটস সিনেট পেজ হিসাবে তিন বছর কাজ করার পর ১৯৬০ সালে ইউনাইটেড স্টেটস ক্যাপিটল পেজ স্কুল থেকে স্নাতক হন। ১৯৬৫ সালে, তিনি ইভানস্টনের নর্থওয়েস্টার্ন ইউনিভার্সিটি থেকে রাষ্ট্রবিজ্ঞানে স্নাতক ডিগ্রী লাভ করেন, যেখানে তিনি অ্যাকাসিয়া ভ্রাতৃত্বের সদস্য ছিলেন এবং ১৯৬৭ সালে ক্যালিফোর্নিয়ার পালো আল্টোতে অবস্থিত স্ট্যানফোর্ড বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি অর্জন করেন।  তিনি ইউনাইটেড স্টেটস নৌবাহিনীতে, নদীপথে ভিয়েতনামে এক বছর "সুইফ্ট বোট" বাহিনীতে কাজ করেছেন।  তিনি ইলিনয় রিপাবলিকান গভর্নর রিচার্ড বি ওগিলভির বিশেষ সহকারী ছিলেন। এরপর তিনি অ্যারিজোনার টাকসন- এ চলে যান, যেখানে তিনি একজন ব্যবসায়িক নির্বাহী ছিলেন।

অ্যারিজোনা সেনেট
----------------

তথ্যসূত্র
---------

1. ↑  Pannett, Rachel (ডিসেম্বর ৪, ২০২২)। "Former GOP congressman Jim Kolbe of Arizona dies at 80"। *Washington Post*। সংগ্রহের তারিখ ডিসেম্বর ৬, ২০২২।
2. ↑  Janega, James (জুন ৩, ২০০২)। "Helen Reed Kolbe, 93"। *The Chicago Tribune*।
3. ↑  "Mother of Rep. Jim KolbeHelen Reed Kolbe dies at age of 93"।
4. ↑  Hansen, Ronald J. (ডিসেম্বর ৩, ২০২২)। "Former Rep. Jim Kolbe, 11-term member of Congress, dead at 80"। *Arizona Republic*। ডিসেম্বর ৪, ২০২২ তারিখে মূল থেকে আর্কাইভ করা।
5. ↑  The Vietnam War and the Congressman of the 1980s, *New York Times*, David K. Shipler, May 28, 1986. Retrieved May 5, 2020.
6. ↑  "Arizona Republic 07 Jan 1979, Page 3"। Newspapers.com। জানুয়ারি ৭, ১৯৭৯। সংগ্রহের তারিখ ডিসেম্বর ৩, ২০২২।

বহিঃসংযোগ
---------

* মার্কিন কংগ্রেসের জীবনী নির্দেশিকাতে জিম কোলবে
* সি-এসপিএএন-তে উপস্থিতি
* সেলুন: একজন সমকামী রিপাবলিকান বাণিজ্য সম্পর্কে কথা বলে
* জিম কোলবে সমস্যা নিয়ে
* অনিচ্ছুক যোদ্ধা
* ভোটের রেকর্ড ওয়াশিংটন পোস্ট রক্ষণাবেক্ষণ করেছে
* COIN আইনের ধারা
* লগ কেবিন রিপাবলিকান
* অ্যারিজোনা বিশ্ববিদ্যালয়ের জিম কোলবে পেপারস
**রকিব হাসান** (জন্ম: ১৯৫০, কুমিল্লা) একজন বাংলাদেশী গোয়েন্দা কাহিনী লেখক। তিনি সেবা প্রকাশনী থেকে প্রকাশিত তিন গোয়েন্দা নামক গোয়েন্দা কাহিনীর স্রষ্টা, তবে তিনগোয়েন্দা সিরিজটি আলফ্রেড হিচককের থ্রি ইনভেস্টিগেটরস থেকে অনুপ্রাণিত। তার লেখা এই কিশোর সিরিজটি প্রথম আলো পত্রিকার জরিপে বাংলাদেশের কিশোরদের মধ্যে সবচেয়ে বেশি পাঠযোগ্য সিরিজ হিসেবে স্বীকৃতি পেয়েছে। মূলত মূল নামে লেখালেখি করলেও *জাফর চৌধুরী* ছদ্মনামেও সেবা প্রকাশনীর রোমহর্ষক সিরিজ লিখে থাকেন। এছাড়াও আবু সাঈদ ছদ্মনামটিও ব্যবহার করেছেন গোয়েন্দা রাজু সিরিজটি লেখার সময়।

জন্ম ও শিক্ষাজীবন
-----------------

রকিব হাসানের জন্ম কুমিল্লায়, ১৯৫০ সালে। এসএসসি এবং এইচএসসি পরীক্ষায় অংশগ্রহণ করেন ফেনী থেকে, এবং বিএসসি পাস করেন আদমজী ক্যান্টনমেন্ট কলেজ থেকে।

কর্মজীবন
--------

থ্রিলার এবং গোয়েন্দা গল্প লেখার পূর্বে তিনি অন্যান্য কাজে যুক্ত ছিলেন। তিনি রহস্যপত্রিকার একজন সহকারী সম্পাদক ছিলেন।

লেখালেখি
--------

রকিব হাসান-এর লেখা প্রথম বই প্রকাশিত হয় ১৯৭৭ সালে, ছদ্মনামে। স্বনামে প্রথম প্রকাশিত বইটি ছিল অনুবাদগ্ৰস্থ, "ব্রাম স্টোকারের ড্রাকুলা"। এরপর অনুবাদ করেছেন এরিক ফন দানিকেন, ফার্লে মোয়াট, জেরাল্ড ডুরেল-এর মত বিখ্যাত লেখকদের অনেক ক্লাসিক বই। অনুবাদ করেছেন মহাক্লাসিক অ্যারাবিয়ান নাইটস ও এডগার রাইস বারোজ এর টারজান সিরিজ। বড়দের উপযোগী তার লেখা কিছু রহস্য উপন্যাসও খুব জনপ্রিয়তা পেয়েছে। সবচেয়ে জনপ্রিয় হয়েছে ছোটদের জন্য লেখা তিন গোয়েন্দা সিরিজটি। এই রবিনকে নিয়ে লিখেছেন আরও দুটাে সিরিজ ‘তিন বন্ধু’ ও ‘গোয়েন্দা কিশোর মুসা রবিন’। লিখেছেন ‘কিশোর গোয়েন্দা’ সিরিজ, ‘খুদে গোয়েন্দা’ সিরিজ, জাফর চৌধুরী ছদ্মনামে ‘রোমহর্ষক’ সিরিজ এবং আবু সাঈদ ছদ্মনামে ‘গোয়েন্দা রাজু’ সিরিজ। রকিব হাসানের রোমহর্ষক সিরিজে রেজা ও সুজা দুই ভাইয়ের এডভেঞ্চার কাহিনি বর্ণিত হয়েছে। এই সিরিজটি থেকে তিন গোয়েন্দায় অনেকগুলো গল্প ভিন্ন নামে প্রকাশিত হয়েছে। এ ছাড়া কিশোরদের জন্য বেশ কিছু ভূতের বই ও সাইন্স ফিকশনও লিখেছেন তিনি।

রকিব হাসান কেবল তিন গোয়েন্দারই ১৬০টি বই লিখেছেন। এছাড়া কমপক্ষে ৩০টি বই অনুবাদ করেছেন।

তথ্যসূত্র
---------

1. ↑  "RAKIB HASSAN BIOGRAPHY"। ৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।
2. ↑  "রকিব হাসান -Deshebideshe"। *www.deshebideshe.com*। সংগ্রহের তারিখ ২০২০-০৮-৩১। [*স্থায়ীভাবে অকার্যকর সংযোগ*]
**দিয়েগো নিকোলাস দে লা ক্রুস আরকোসা** (স্পেনীয়: Nicolás de la Cruz, স্পেনীয় উচ্চারণ: [nikolˈas de la kɾˈuθ]; জন্ম: ১ জুন ১৯৯৭; **নিকোলাস দে লা ক্রুস** নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রিভার প্লেত এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১২ সালে, দে লা ক্রুস উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় চার বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২০ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১৭ ম্যাচে ১টি গোল করেছেন।

প্রারম্ভিক জীবন
---------------

দিয়েগো নিকোলাস দে লা ক্রুস আরকোসা ১৯৯৭ সালের ১লা জুন তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

দে লা ক্রুস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*৭ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| উরুগুয়ে | ২০২০ | ৪ | ০ |
| ২০২১ | ৮ | ০ |
| ২০২২ | ৫ | ১ |
| সর্বমোট | ১৭ | ১ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Se confirmó la lista de convocados para la Copa Mundial de Catar 2022" [2022 Qatar World Cup squad confirmed] (স্পেনীয় ভাষায়)। Uruguayan Football Association। ১০ নভেম্বর ২০২২। সংগ্রহের তারিখ ১০ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **নিকোলাস দে লা ক্রুস** সংক্রান্ত মিডিয়া রয়েছে।

* সকারওয়েতে নিকোলাস দে লা ক্রুস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে নিকোলাস দে লা ক্রুস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে নিকোলাস দে লা ক্রুস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে নিকোলাস দে লা ক্রুস (ইংরেজি) উইকিউপাত্তে এটি সম্পাদনা করুন
**নলিনী বেরা** (জন্ম: ২০ জুলাই, ১৯৫২ খ্রি:) একজন বাঙালি সাহিত্যিক ও ঔপন্যাসিক। 

নলিনী বেরার জন্ম পশ্চিম মেদিনীপুর জেলার গোপীবল্লভপুরের নিকট বাছুরখোয়াড় গ্রামে। ছোটবেলা থেকে দারিদ্রের সাথে লড়াই করে পড়াশোনা করেছেন তিনি। তাঁর শিক্ষা সম্পন্ন হয় মেদিনীপুর কলেজে ও পরে নকশাল আন্দোলনের কারণে ঝাড়গ্রাম রাজ কলেজে। ১৯৭৮ সালে পশ্চিমবঙ্গ সরকারের খাদ্য ও সরবরাহ দপ্তরের আধিকারিক হিসাবে চাকরিতে ঢোকেন।

সাহিত্য
-------

কবিতা লেখা দিয়ে তাঁর সাহিত্য জীবন শুরু। ১৯৭৯ সালে নলিনী বেরার প্রথম গল্প '*বাবার চিঠি'* দেশ পত্রিকায় প্রকাশিত হয়। তিনি পল্লীপ্রকৃতি নিয়ে সমাজসচেতন সাহিত্যরচনায় পারদর্শী। তাঁর উপন্যাসগুলি হল *শবরচরিত*, *কুসুমতলা*, *ফুলকুসমা*, *দুই ভুবন*, *চোদ্দ মাদল*, *ইরিনা এবং সুধন্যরা*, *এই এই লোকগুলো*, *শশধর পুরাণ* ইত্যাদি। চার দশকের সাহিত্যচর্চায় অজস্র ছোটোগল্প ও উপন্যাস লিখেছেন।

পুরস্কার
--------

২০০৮ সালে বঙ্কিম পুরস্কার পান নলিনী বেরা তাঁর *শবরচরিত* উপন্যাসের জন্য। *সুবর্ণরেণু সুবর্ণরেখা* উপন্যাসের জন্য ১৪২৫ বঙ্গাব্দের আনন্দ পুরস্কারে সম্মানিত হন তিনি। পুরস্কার হিসেবে প্রাপ্ত ১০ লক্ষ টাকা আর্থিক দিক থেকে পিছিয়ে থাকা ছাত্রা ছাত্রীদের জন্য দান করেন এই সাহিত্যিক।

তথ্যসূত্র
---------

1. ↑  "We used to be so poor that rice was a luxury: Nalini Bera"। *www.telegraphindia.com*। সংগ্রহের তারিখ ২০২০-০৭-৩০।
2. ↑  "জীবন ও সারস্বত সাধনা" (পিডিএফ)। সংগ্রহের তারিখ ৩০ জুলাই ২০২০।
3. ↑  চক্রবর্তী, গৌতম। "আনন্দ পুরস্কারে সম্মানিত নলিনী বেরা"। *anandabazar.com*। সংগ্রহের তারিখ ২০২০-০৭-৩০।
4. ↑  Desk, National (২০১৯-০৭-৩১)। "পুরস্কারের অর্থমূল্য অভাবী পড়ুয়াদের উদ্দেশ্যে দান সাহিত্যিক নলিনী বেরার"। *Kolkata24x7 | Read Latest Bengali News, Breaking News in Bangla from West Bengal's Leading online Newspaper* (ইংরেজি ভাষায়)। ২০২১-০১-১৮ তারিখে মূল থেকে আর্কাইভ করা। সংগ্রহের তারিখ ২০২০-০৭-৩০।
**আব্দুর রব** বাংলাদেশ সুপ্রিম কোর্টের হাইকোর্ট বিভাগের একজন বিচারক।

জীবনের প্রথমার্ধ
----------------

আব্দুর রব ১৯৫৮ সালের ১০ সেপ্টেম্বর জন্মগ্রহণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর করেছেন। পাশাপাশি তিনি ঢাকা বিশ্ববিদ্যালয় থেকেই আইনে ডিগ্রি সম্পন্ন করেন।

কর্মজীবন
--------

আব্দুর রব ১৯৮৭ সালে জেলা আদালতের আইনজীবী হন।

১৯৯০ সালে, আব্দুর রব সুপ্রিম কোর্টের হাইকোর্ট বিভাগ ও ২০০২ সালে আপিল বিভাগের আইনজীবী হন।

আব্দুর রব ২০১০ সালে ১৮ এপ্রিল হাইকোর্ট বিভাগের অতিরিক্ত বিচারপতি হিসাবে নিযুক্ত হন। ২০১২ সালের ১৫ এপ্রিল তাকে হাইকোর্ট বিভাগের স্থায়ী বিচারপতি করা হয়।

২০১২ সালের জুলাই মাসে, আব্দুর রব ও বিচারপতি ফারাহ মাহবুব বাংলাদেশ বিমানকে ২০০৭ সালে স্বেচ্ছাসেবী অবসর প্রকল্পের অধীনে বহিষ্কৃত কর্মচারীদের চাকরিতে পুনর্বহাল করার নির্দেশ দেন। আব্দুর রব ও বিচারপতি ফারাহ মাহবুব আমিনবাজারে সাত শিক্ষার্থী হত্যাকাণ্ডের তদন্তের জন্য র‌্যাপিড অ্যাকশন ব্যাটালিয়নকে নির্দেশ দেন। আব্দুর রব ও বিচারপতি ফারাহ মাহবুব জাতীয় ক্রীড়া পরিষদ কর্তৃক বাংলাদেশ ক্রিকেট বোর্ডের গঠনতন্ত্রের একটি সংশোধনীকে অবৈধ বলে ঘোষণা করেছিলেন। আপিল বিভাগের বিচারপতি সৈয়দ মাহমুদ হোসেন তাদের এই আদেশ স্থগিত করেন।

২০১৪ সালের জানুয়ারিতে, আব্দুর রব ও বিচারপতি শহিদুল ইসলাম ২০০৭ সালের নরসিংদী হত্যা মামলায় একটি বিভক্ত রায় দেন যাতে সাতজনকে মৃত্যুদণ্ড দেওয়া হয়। আব্দুর রব মৃত্যুদণ্ড বহাল রাখলেও, শহিদুল ইসলাম তা প্রত্যাখ্যান করেছিলেন। এরপর বিচারপতি ভবানী প্রসাদ সিংহ মামলার শুনানি করেন এবং মৃত্যুদণ্ড বহাল রাখেন।

২০১৫ সালের আগস্টে, আব্দুর রব ও বিচারপতি মোঃ নুরুজ্জামান বড়পুকুরিয়া কয়লা খনি দুর্নীতি মামলার ফাইল চেয়ে সাবেক প্রধানমন্ত্রী খালেদা জিয়ার করা একটি আবেদন খারিজ করে দেন। তারা কয়লা খনির মামলার স্থবিরতা প্রত্যাহার করে মামলার কার্যক্রম শুরু করার নির্দেশ দেন। আব্দুর রব ও বিচারপতি মো. নুরুজ্জামান শাহ এএমএস কিবরিয়া হত্যা মামলায় হবিগঞ্জের মেয়র গোলাম কিবরিয়া গাউসের জামিন নামঞ্জুর করেছেন।

তথ্যসূত্র
---------

1. ↑  "Court rules Khaleda Zia to face corruption trial"। *Arab News* (ইংরেজি ভাষায়)। সংগ্রহের তারিখ ২০২৩-০৬-২৫।
2. ↑  "Bangladesh HC clears way for coalmine graft case against Khaleda"। *Hindustan Times* (ইংরেজি ভাষায়)। ২০১৫-০৯-১৭। সংগ্রহের তারিখ ২০২৩-০৬-২৫।
3. 1 2 3 4  "Home : Supreme Court of Bangladesh"। *www.supremecourt.gov.bd*। সংগ্রহের তারিখ ২০২৩-০৬-২৫।
4. 1 2 3  "Home : Supreme Court of Bangladesh"। *www.supremecourt.gov.bd*। সংগ্রহের তারিখ ২০২৩-০৬-২৫। "Home : Supreme Court of Bangladesh". *www.supremecourt.gov.bd*. Retrieved 2023-06-25.
5. ↑  "Reappoint terminated Biman staff"। *The Daily Star* (ইংরেজি ভাষায়)। ২০১২-০৭-২৩। সংগ্রহের তারিখ ২০২৩-০৬-২৫।
6. ↑  "Law and Our Rights"। *The Daily Star*। সংগ্রহের তারিখ ২০২৩-০৬-২৫।
7. 1 2  "SC stays HC order"। *The Daily Star* (ইংরেজি ভাষায়)। ২০১৩-০১-২৯। সংগ্রহের তারিখ ২০২৩-০৬-২৫।
8. 1 2 3  "HC upholds death sentence on seven"। *The Daily Star* (ইংরেজি ভাষায়)। ২০১৪-০৬-১৯। সংগ্রহের তারিখ ২০২৩-০৬-২৫।
9. ↑  "Khaleda's request for case files rejected"। *The Daily Star* (ইংরেজি ভাষায়)। ২০১৫-০৮-২৪। সংগ্রহের তারিখ ২০২৩-০৬-২৫।
10. ↑  "Bangladesh HC orders trial against Khaleda Zia in coal mine graft case"। *The Economic Times*। ২০১৫-০৯-১৭। আইএসএসএন 0013-0389। সংগ্রহের তারিখ ২০২৩-০৬-২৫।
11. ↑  "Kibria murder: No bail for Gaus"। *The Daily Star* (ইংরেজি ভাষায়)। ২০১৫-০৮-০৩। সংগ্রহের তারিখ ২০২৩-০৬-২৫।
**ইলেকট্রিক শক** বলতে শরীরের ভিতর দিয়ে বিদ্যুৎ প্রবাহিত হওয়ার ফলে সৃষ্ট অণুভুতিকে বুঝায় । শরীরের ভিতর দিয়ে পর্যাপ্ত বিদ্যুৎ প্রবাহিত হলেই কেবল শক লাগে । অতি অল্প পরিমাণ প্রবাহ কোন অনুভূতি সৃষ্টি না করতে পারলেও বেশি বিদ্যুৎ প্রবাহ শরীরের অঙ্গপ্রত্যঙ্গ পুড়ে যাওয়া থেকে শুরু করে মৃত্যু পর্যন্ত ঘটাতে পারে ।

ইলেকট্রিক শক লাগার ফলে পুড়ে যাওয়া দেহ

শক লাগার জন্য প্রয়োজনীয় বিদ্যুৎ
---------------------------------

ইলেকট্রিক শক লাগার জন্য সর্বনিম্ন যে বিদ্যুৎ প্রবাহ প্রয়োজন তা নির্ভর করে বিদ্যুতের ধরন এবং কম্পাঙ্কের উপর । শরীরের ভিতর দিয়ে ৬০/ ৫০ হার্জ কম্পাঙ্কের এসি বিদ্যুৎ প্রবাহ ১ মিলিএম্পিয়ার (আরএমএস) হলেই একজন ব্যক্তি তা অনুভব করতে পারেন, কিন্তু ডিসি হলে কমপক্ষে ৫ মিলিএম্পিয়ার লাগে অনুভূতি সৃষ্টি করতে । বিদ্যুৎ প্রবাহিত হলে দেহের রোধের জন্য তাপ উৎপন্ন হয় । এই তাপ দেহের বাইরের বা ভিতরের অংশ পুড়ে ফেলতে সক্ষম । ৪ এম্পিয়ারের বেশি প্রবাহ টিস্যু পুড়ে ফেলে, হৃৎপিণ্ড বন্ধ হয়ে যায় এবং মৃত্যু হতে পারে ।

ক্ষতিকর প্রভাব
--------------

1. পুড়ে যাওয়া।
2. পেশীর নিয়ন্ত্রণ হারানো।
3. স্নায়ুতন্ত্রের ক্ষতি।
4. শ্বাসকষ্ট ইত্যাদি।
**এস এম আকরাম** বাংলাদেশের রাজনীতিবিদ, সাবেক সরকারী আমলা ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে নির্বাচিত সংসদ সদস্য।

জন্ম ও প্রাথমিক জীবন
--------------------

এস এম আকরাম নারায়ণগঞ্জের বন্দরে জন্মগ্রহণ করেন।

রাজনৈতিক ও কর্মজীবন
-------------------

এস এম আকরাম সরকারী চাকরি ছেড়ে (অতিরিক্ত সচিব) ১৯৯৪ সালে বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে বিএনপির মনোনিত প্রার্থী আবুল কালামের কাছে পরাজিত হলেও তিনি নারায়ণগঞ্জ জেলা আওয়ামী লীগের আহ্বায়ক নিযুক্ত হন। ২০০৮ সালের নবম জাতীয় সংসদ নির্বাচনে নারায়ণগঞ্জের অন্য একটি আসন থেকে তাকে আওয়ামী লীগের মনোনয়ন দেওয়া হলেও পরে এ আসনটি মহাজোটের শরিক জাতীয় পার্টিকে ছেড়ে দেওয়া হয়।

৩০ অক্টোবর ২০১১ সালে অনুষ্ঠিত নারায়ণগঞ্জ সিটি কর্পোরেশন নির্বাচনে সেলিনা হায়াৎ আইভীর পক্ষে নির্বাচনে কাজ করেন।

উপনির্বাচনে ২৫ মে ২০১৪ সালে উপনির্বাচনে মনোনয়ন বঞ্চিত হয়ে আওয়ামী লীগ থেকে তিনি পদত্যাগ করে স্বতন্ত্র প্রার্থী হিসেবে আনারস প্রতীকে লড়ে পরাজিত হন।

এর পর নাগরিক ঐক্যে যোগদেন। ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্ট থেকে নাগরিক ঐক্যের হয়ে তিনি ধানের শীষ প্রতীক নিয়ে লড়ে পরাজিত হন।

আরও দেখুন
---------

* সপ্তম জাতীয় সংসদ সদস্যদের তালিকা

তথ্যসূত্র
---------

1. 1 2 3 4  "এস এম আকরাম"। *প্রথম আলো*। সংগ্রহের তারিখ ২০২০-০২-০৮।
2. 1 2  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
3. ↑  "আওয়ামী লীগ ছাড়লেন এস এম আকরাম"। *www.prothom-alo.com*। ২০১১-১২-৩০ তারিখে মূল থেকে আর্কাইভ করা। সংগ্রহের তারিখ ২০২০-০২-০৮।
4. ↑  ডটকম। "নারায়ণগঞ্জ উপ-নির্বাচনে লড়বেন এস এম আকরাম"। *বিডিনিউজ টোয়েন্টিফোর ডটকম*। সংগ্রহের তারিখ ২০২০-০২-০৮।
5. ↑  "প্রধানমন্ত্রী শেখ হাসিনা ডাকলে অবশ্যই যেতে হবে : এস এম আকরাম"। *NewsNarayanganj24.net*। সংগ্রহের তারিখ ২০২০-০২-০৮। [*স্থায়ীভাবে অকার্যকর সংযোগ*]
6. ↑  "এস এম আকরামের মনোনয়নপত্র সংগ্রহ"। *banglanews24.com* (ইংরেজি ভাষায়)। সংগ্রহের তারিখ ২০২০-০২-০৮।
7. ↑  JugerChinta24.com। "নারায়ণগঞ্জ-৫ আসনে মনোনয়নপত্র জমা দিলেন এস.এম আকরাম"। *jugerchinta24.com* (ইংরেজি ভাষায়)। সংগ্রহের তারিখ ২০২০-০২-০৮। [*স্থায়ীভাবে অকার্যকর সংযোগ*]

বহিঃসংযোগ
---------

* সপ্তম জাতীয় সংসদ সদস্যদের তালিকা (জুন ১৯৯৬)-*জাতীয় সংসদ*